“โอเปกพลัส” นัดประชุม 4 มิ.ย.นี้ หลังราคาน้ำมันทรุดใกล้หลุด 68 เหรียญ
“โอเปกพลัส” เตรียมจัดประชุม 4 มิ.ย.66 หลังราคาน้ำมันทรุดตัวต่อเนื่องใกล้หลุด 68 เหรียญ คาดจัดประชุม “กรุงเวียนนา”
“โอเปกพลัส” เตรียมจัดประชุม 4 มิ.ย.66 หลังราคาน้ำมันทรุดตัวต่อเนื่องใกล้หลุด 68 เหรียญ
4 พ.ค. 2566

แหล่งข่าวระบุว่า กลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัส จะจัดการประชุมนโยบายการผลิตน้ำมันในวันที่ 4 มิ.ย. ท่ามกลางราคาน้ำมันที่ทรุดตัวลง
สัญญาน้ำมันดิบ WTI ดิ่งลงเกือบ 5% ใกล้หลุดระดับ 68 ดอลลาร์ในวันนี้ ขณะที่นักลงทุนกังวลเกี่ยวกับการขยายตัวทางเศรษฐกิจ และการปรับขึ้นอัตราดอกเบี้ยของธนาคารกลางหลายแห่ง
นอกจากนี้ แหล่งข่าวเปิดเผยว่า การประชุมดังกล่าวจะมีขึ้นที่กรุงเวียนนา โดยสมาชิกโอเปกพลัสจะเดินทางเข้าประชุมด้วยตนเอง หลังจากที่ก่อนหน้านี้เป็นการประชุมผ่านระบบวิดีโอคอนเฟอเรนซ์